CELEX: 32020R0259
Language: el
Date: 2020-02-25 00:00:00
Title: Εκτελεστικός κανονισμός (ΕΕ) 2020/259 της Επιτροπής της 25ης Φεβρουαρίου 2020 για την 310η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

26.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 54/29
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/259 ΤΗΣ ΕΠΙΤΡΟΠΗΣ
         της 25ης Φεβρουαρίου 2020
         για την 310η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
                  
               
                     (2)
                  
                  
                     Στις 18 Φεβρουαρίου 2020, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να διαγράψει δύο καταχωρίσεις από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 25 Φεβρουαρίου 2020.
            
               
                  Για την Επιτροπή
               
               
                  εξ ονόματος της Προέδρου
               
               
                  Ασκών καθήκοντα Γενικού Διευθυντή
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002, οι ακόλουθες καταχωρίσεις υπό τον τίτλο «Φυσικά πρόσωπα» διαγράφονται:
            
                        1)
                     
                     
                        «Al-Mokhtar Ben Mohamed Ben Al-Mokhtar Bouchoucha (άλλως Bushusha, Mokhtar). Διεύθυνση: Via Milano 38, Spinadesco (CR), Ιταλία. Ημερομηνία γέννησης: 13.10.1969. Τόπος γέννησης: Τύνιδα, Τυνησία. Υπηκοότητα: τυνησιακή. Αριθ. διαβατηρίου: K754050 (τυνησιακό διαβατήριο που εκδόθηκε στις 26.5.1999 και έληξε στις 25.5.2004). Αριθ. καταχώρισης στα εθνικά μητρώα: 04756904 με ημερομηνία έκδοσης στις 14.9.1984. Άλλες πληροφορίες: α) αριθμός ιταλικού φορολογικού μητρώου: BCHMHT69R13Z352T, β) Όνομα μητρός: Hedia Bannour. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 24.4.2002.»·
                     
                  
                        2)
                     
                     
                        «Imad Ben Bechir Ben Hamda Al-Jammali. Διεύθυνση: 4 Al-Habib Thamir Street, Manzal Tmim, Nabul, Τυνησία (διεύθυνση κατοικίας). Ημερομηνία γέννησης: 25.1.1968 Τόπος γέννησης: Menzel Temime, Τυνησία. Υπηκοότητα: τυνησιακή. Αριθ. διαβατηρίου: α) K693812 (τυνησιακό διαβατήριο που εκδόθηκε στις 23.4.1999 και έληξε στις 22.4.2004), β) 01846592 (εθνική ταυτότητα). Άλλες πληροφορίες: α) αριθμός ιταλικού φορολογικού μητρώου: JMM MDI 68A25 Z352D· β) όνομα μητρός: Jamilah. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 23.6.2004.»